**PRIVREDNA KOMORA**

**BOSANSKO-PODRINJSKOG KANTONA**

**GORAŽDE**

**Broj: 144 /12**

**Goražde, 22..11.2012. godine**

**P O Z I V**

Privredna komora Bosansko-podrinjskog kantona Goražde, u saradnji i pod pokroviteljstvom Vlade Bosansko-podrinjskog kantona Goražde, organizuje edukativni seminar za osposobljavanje uposlenika u javnim preduzećima i ustanovama , Vladinim i nevladinim organizacijama iz oblasti nauke , kulture i sporta , zdravstva i socijalne zaštite , udruženja građana po raznim osnovama , privrednih asocijacija , oblasti poduzetništva i obrta, turizma, uposlenim u Vladi, ministarstvima i direkcijama , općinama u sastavu Bosansko-podrinjskog kantona Goražde i drugim zainteresovanih na temu :

**PISANJE PROJEKTNIH PRIJEDLOGA ZA KORIŠTENJE SREDSTAVA IZ PRETPRISTUPNIH FONDOVA EVROPSKE UNIJE**

Seminar će se održati u Goraždu, ulica Maršala Tita bb, u Sali Ministarstva za privredu Bosansko-podrinjskog kantona Goražde, u trajanju od dva dana 28.(srijeda) i 29.(četvrtak )11.2012. godine, sa početkom u 10,30 sati.

**Edukativni seminar je besplatan .**

Na treningu pored kraće prezentacije o instrumentu pretpristupne pomoći za BiH (IPA), praktično će biti obrađeni svi elementi aplikacijskog obrasca za programe finansirane od strane Evropske unije. Učesnici će biti u prilici da se upoznaju sa svakom fazom pripreme Projektnog prijedloga za IPA bespovratna sredstva Evropske unije, što će im omogućiti uspješno prepoznavanje projekata koji se finansiraju, njihovu pripremu i implementaciju, te praćenje njihove realizacije.

Približavanjem Bosne i Hercegovine Evropskoj uniji i dobijanjem statusa kandidata otpočet će sa realizacijom i ostale komponente IPA programa i to: ruralnog razvoja, regionalnog razvoja i razvoja ljudskih potencijala, čime će se znatno povećati mogućnosti i obim projekata koji mogu povlačiti sredstva iz ovog programa .

Predavači će biti iz Tuzle i to: gospođa Edina Kurtić mr.ekonomije na Katedri za poduzetništvo i menadžment na Ekonomskom fakultetu u Tuzli i gospodin Suad Selimović dipl.ing., uposlenik u kantonalnoj Privrednoj komori Tuzla, koji su do sada održali niz ovakvih edukacija, te posjeduju stručno znanje i praktična iskustva iz ove oblasti.

Molimo da zbog ograničenog broja mjesta svoje učešće potvrdite na e-mail: privrednakomora\_bpk@ hotmail.com ili na tel/fax :038/227 644. Kontakt osoba Mirha Bičo.

Nadamo se da ćete prepoznati značaj ovog edukativnog seminara, te da ćete se odazvati našem pozivu i prisustvovati istom .

 **S poštovanjem !**

 **v.d. PREDSJEDNIK**

 **\_\_\_\_\_\_\_\_\_\_\_\_\_\_\_\_\_\_**

 **Dževad Terović, dipl.ecc**

**PROGRAM SEMINARA**

**Dan I – srijeda 28.11.2012. godine**

10:30-11:00 Dolazak i prijava učesnika

11:11-10:10 Pozdravno obraćanje

11:10-12:00 Fondovi EU

12:00-12:45 IPA pretpristupni fondovi

12:45-13:15 Pauza za kafu i osvježenje

13:15-14:15 Upravljanje projektnim ciklusom ( I dio)

14:15-14:30 Pauza

14:30-15:30 Upravljanje projektnim ciklusom ( II dio )

15:30-16:00 Pitanja

**Dan II – četvrtak 29.11.2012. godine**

09:45-10:00 Prijava učesnika

10:00-11:00 Pisanje projekata za IPA program

11:00-11:15 Pauza

11:15-13:00 Aplikacijski obrazac za IPA projekte

13:00-13:15 Pauza za kafu i osvježenje

13:15-14:15 Logička matrica i budžet

14:15-15,00 Primjeri uspješne prakse

15:00-15:30 Pitanja i diskusija